चंडीगढ़, (PNL) : पंजाब के पूर्व डिप्टी सीएम सुखबीर सिंह बादल ने सीएम कैप्टन अमरिंदर सिंह पर निशाना साधा है। सुखबीर ने आज एक ट्वीट करके कहा कि वह धर्म की राजनीति बंद कर दें। सुखबीर ने लिखा-कैप्टन साहब धार्मिक भावनावां नाल खेडना बंद करो, जे पंजाब ही सड़ गया, राज किस ते करोगे। सुखबीर ने कहा कि पंजाब को दोबारा से जंग में मत धकेलें। लोगों की भावनाओं के साथ खेलना बंद करें और पंजाब को खुशहाल बनाएं। इससे पहले कि लोग आपकी चाल समझें, वह खुद जाग जाएं। इसके अलावा सुखबीर ने कहा कि कैप्टन साहब ने खुद माना कि बेअदबी की घटनाओं के पीछे आईएसआई का हाथ है। ऐसे में ये साफ हो गया कि बेअदबी की घटनाओं के पीछे अकाली दल की कोई भूमिका नहीं है।